kardosdrur/scandi-wiki huggingface dataset:
LibreOffice

LibreOffice (forkortet LO) er en fri og open source kontorpakke. der udvikles af non-profit organisationen The Document Foundation. Navnet, LibreOffice, er en hybrid med første del Libre, hvilket betyder Fri på både spansk og fransk – og det engelske ord Office. Som fri software er det frit at downloade, anvende og distribuere. LO er skrevet i programmeringssproget C++. LO er konvertibelt med andre Office-pakker: Microsoft Office og OpenOffice.org bl.a.

Styresystemer 
LibreOffice findes til tre disse styresystemer: Microsoft Windows og Apple macOS og Linux.

Til Linux-distributionen Ubuntu findes Writer, Calc og Impress indbygget og som enkelte programmer.

LO består af seks bestanddele 
Programpakken LibreOffice består af seks programmer, som er:

Writer er et tekstbehandlingsprogram med tilhørende online manual. Writer har auto-fill og kan bl.a. gemme i formater, som er konvertible med Microsoft Word, .rtf og .doc samt .docx og .txt

Calc er et regneark med online manual, der bl.a. kan gemme i formater, så de er konvertible med Microsoft Excel, .xlsx og .xls

Impress er et præsentationsprogram med online manual, som bl.a. kan gemme i formater, der er konvertible med Microsoft PowerPoint, .ppt og .pptx

Base er et databaseprogram med tilhørende manual, som er konvertibelt med Microsoft Access.

Draw er et tegneprogram med manual. Math er en equation editor med manual, der bl.a. kan skrive vandret brøkstreg ligesom TI-89 (med pretty print) og LaTeX.

Anvendelse i undervisning 
Som supplement til LibreOffice regneark (Calc) og equation editor (Math) anvendes open source CAS-programmer som GeoGebra & Xcas i folkeskolens og gymnasiets matematiktimer. Også universiteter anvender LibreOffice i begrænset omfang; for universiteter anvender især MS Office 365 og Maple.

Historie 
Den 28. september 2010, dannede nogle medlemmer af OpenOffice.org-projektet en ny gruppe kaldet The Document Foundation og en ny genbrandet gren af OpenOffice.org kaldet LibreOffice. The Document Foundation koordinerer udviklingen af LibreOffice. Oracle var inviteret til at blive medlem af The Document Foundation, men de valgte at donere OpenOffice.org-brandet til The Apache Foundation. Deres produkt er Apache OpenOffice.

OpenOffice.org fortsætter med at fungere som et open source-fællesskab på trods af den nye LibreOffice-gren.

Siden 2011 har der været afholdt årlige konferencer om LO 
2011 i Paris

2012 i Berlin

2013 i Milano

2014 i Bern

2015 i Aarhus

2016 i Brno

2017 i Rom

2018 i Tirana

2019 i Almería

2020 som webkonference

2021 som webkonference

Eksterne henvisninger 

 https://www.libreoffice.org/
 The Document Foundation – Home of LibreOffice
 LibreOffice Danmark
 LibreOffice i Danmark - Nyheder
 18. oktober 2010, computerworld.dk: LibreOffice har god vind i sejlene Citat: "...Både brugere og udviklere strømmer til LibreOffice...Beta 2 ligger allerede nu på serverne..."

Referencer 

Fri software
Frie kontorpakker
OpenOffice.org
Kontorpakker til Linux
Kontorpakker til OS X
Kontorpakker til Windows
Talent 2010

Talent 2010 var en talentkonkurrence, der blev vist på DR1 hver fredag fra den 6. august til den 22. oktober 2010. Talent 2010 er efterfølgeren til Talent 2009 som blev vist året før. DR har bekræftet, at Talent 2010 bliver den sidste i DR's Talent-konkurrencer grundet medieforliget 2010, der kræver tilpasninger svarende til 2 procent af DR's samlede driftsudgifter.

Talent-konkurrencen er en efterligning af den amerikanske America's Got Talent. Ligesom i X Factor er der tre dommere, Nikolaj Koppel, Hella Joof og Jokeren. Lige inden 2. semifinale blev reglerne lavet om, således, at dommerne fik dommerne et wildcard til finalen, så de selv kunne vælge den 7. finalist.. Vinderen blev trommegruppen Copenhagen Drummers.

Uge til uge 
Grøn baggrund: Artisten er gået direkte videre til næste liveshow som den, der fik flest eller næstflest sms-stemmer fra seerne. 
Gul baggrund: Artisten fik tredje- eller fjerdeflest sms-stemmer, og blev sendt videre af dommerne.
Lyserød baggrund: Artisten fik tredje- eller fjerdeflest sms-stemmer, og blev stemt ud af dommerne.
Rød baggrund: Artisten fik femte- til syvendeflest sms-stemmer, og havde derfor ikke mulighed for at blive sendt videre.
Lyseblå baggrund: Ekstra plads i finalen blev oprettet, og en artist efter dommernes valg blev sat ind i det.

1. kvartfinale

2. kvartfinale

3. kvartfinale

4. kvartfinale

1. semifinale

2. semifinale

Finalen

Fodnoter

Kilder 

DR-programmer
Talent Danmark
Begivenheder i 2010
Delikatesse

Delikatesse (lat. delicatus) via tysk delikatessen, er et begreb, som beskriver finere mad. Begrebet kan også bruges for at beskrive en hensynsfuld eller taktfuld handling.

Delikatesseforretninger er madvareforretninger som tilbyder delikatesser tilberedt eller i råvareform.

Eksterne henvisninger 

Mad og drikke
Albert Orth

Albert Frederik (Friedrich) Leopold Orth (6. februar 1849 i København – 11. juni 1932 i sammesteds) var en dansk pianist, organist og komponist.

Efter nogle års undervisning i violin hos sin senere svigerfar, Fr. Schram, koncentrerede Albert Orth sig om klaveret som sit instrument. Fra 1869-1871 studerede han klaver på Det Kongelige Danske Musikkonservatorium med bl.a. Edmund Neupert som lærer. I 1876 debuterede han som koncertpianist ved en koncert i Casino, og frem til 1883 forfulgte han en karriere som pianist. I en tysk bog fra 1919 optræder han som en af datidens bedste danske pianister jævnsides med bl.a. Siegfried Langgaard, Victor Bendix og Louis Glass. I 1883 blev han ved Neuperts afgang denens efterfølger som klaverlærer, en post han bestred frem til 1931. Fra 1900-1921 var han tillige organist og kantor ved Københavns Helligåndskirke. I 1908 blev han udnævnt til titulær professor.

Han er begravet på Assistens Kirkegård.

Musikken 
Orths kompositioner er næsten alle for klaver. Ud over sin egen musik, i mange tilfælde beregnet for undervisning, udarbejdede han også flere klaverudtog af andre komponisters værker (bl.a. Niels W. Gade).

Ukomplet liste 
 Før Turneringen, op. 2 (orkester)
 Karakterstykker for Pianoforte, op. 5
 ”Paa Fjeldet” og ”Ørkenens Søn”, op. 6 (Holger Drachmann og H.C. Andersen) 
 Tonebilleder for Pianoforte, op. 7
 Sonate (sans Octaves) pour Piano, op. 8 
 Trois études d'octaves Trois Études d'Octaves pour Piano, op. 9
 Barcarole for Pianoforte, op. 10 
 Humoresker for Pianoforte, op. 11 
 Albumblätter für Pianoforte, op. 12
 Impromptu pour Piano, op. 16
 Trois Morceaux pour Piano, op. 17
 Cinq nouvelles Etudes d'Octaves pour Piano, op. 18
 Skizzen für Pianoforte, op. 19
 Texten und Sexten, Drei Studien für Pianoforte, op. 20

Kilder m.m. 
 Dansk biografisk Leksikon 2. udgave
 Det kongelige Bibliotek
 Meister des Klaviers: Die Pianisten der Gegenwart und der letzten Vergangenheit, 1919 
 

Komponister fra Danmark
Pianister fra Danmark
Organister fra Danmark
Personer fra København
Titulære professorer fra Danmark
Personer i Dansk Biografisk Leksikon
Danskere i 1800-tallet
Danskere i 1900-tallet
Kinesisk suppeske

Kinesisk suppeske (kinesisk:汤匙, pinyin: Tāngchí = "suppeske," Japansk:散り蓮華,ちりれんげ, chirirenge = "nedfalt lotus blad") er en ske som er lavet af et karakteristisk design, som kan være af stærkt varierende størrelser. Det er normalt lavet af porcelæn, men masse-producerede er det bl.a lavet af melaminplast.

Køkkenredskaber
Otto Olsen (musiker)

Carl Otto Olsen (8. januar 1882 i København - 11. februar 1946 smst) var en dansk pianist, cellist, komponist og dirigent.

Han var uddannet af bl.a. Louis Glass og rejste siden på studierejser til Tyskland og Frankrig. Fra 1903-1931 var han cellist i Tivolis koncertsals Orkester, og fungerede fra 1911 ind imellem som dirigent. Desuden var han klaverlærer og akkompagnetør.

Musikken 
 Sommerdaw (mandskor – 1930)
 Serenade paa en Pind (mandskor – 1943)
 Naar Sol gaar under – Symfonisk Stemning (orkester – 1906)
 Vort Modersmaal – Dansk koncertouverture, op. 3 (orkester – 1906)
 Romance for cello og orkester (1910)
 Agnete og Havmanden (strygere – 1914)
 Rhapsodie danoise, op. 6 (orkester – 1916)
 Menuet og Gavotte (orkester – 1924)
 3 Sange op. 8
 Polonaise festivo, op. 9 (orkester)

 Sange for mandskor og blandet kor a capella
 Forspil til Oliver Twist (orkester)
 Scherzo for fløjte og orkester
 Deux tableaus anciens (violin og orkester)
 Lyriske Klaverstykker.
 Flyvende Sommer (sangcyklus – tekst: Viggo Stuckenberg)
 Serenade I Venezia laves et kosteligt Glas (sang – tekst: Helge Rode)

Kilder 
 Illustreret Musikleksion 1924 (Hortense Panum m.fl.)
 Komponistforeningens base

Komponister fra Danmark
Pianister fra Danmark
Cellister fra Danmark
Juliamængden

Juliamængden er en fraktal, som har fået sit navn efter dens skaber Gaston Julia. Den modsatte mængde kaldes Fatoumængden, efter den franske matematiker og astronom Pierre Fatou.
Mængden er beslægtet med mandelbrotmængden, og i definitionen af mængden anvendes samme iterationsformel:

Forskellen er, at når man ved mandelbrotmængden hele tiden udgår fra z0=0 og varierer c, så varierer man for juliamængden, startværdien z0 og anvender en konstant værdi for c. Juliamængden for en vis c-værdi er altså alle startpunkter z0 for hvilken ovenstående formel konvergerer mod en endelig værdi. På denne måde kan man sige, at der for hvert punkt, c, i mandelbrotmængden findes der en juliamængde. På siden om mandelbrotmængden findes en udførlig beskrivelse af hvordan kvadrerende fraktaler, som denne (og andre), kan anskueliggøres i et tidflyktssystem.

Hvis 0 er en del af juliamængden for c, så er c en del af mandelbrotmængden.

Reverseret formel 

Det går endda at med en reverseret formel konvergere et punkt mod juliamængden. Metoden, som beskrives oven for, udelukker de punkter, som ikke tilhører mængden men bruger formlen:

Hvis man der efter tilfældigt vælger hvilken af de to rødder, som skal llgges til grund for næste iteration og siden gentager den et stort antal gange, så kommer punktet Zn at konvergere mod juliamængdens kant, og når den vel har nået den at "hoppe" fra punkt til punkt på randen af fraktalen. Denne algoritme egner sig bedst til at tegne de delmængder, som er helt sammenhængende i randen, idet de to hovedattraktorer er svære at nå med konvergensen. Dette på grund af, at det tilfældige valg med  sandsynlighed hele tiden gør, at retningen ændres. Men det går at undgå det til en vis grad, hvis man gentager valg, (roteret 180º eller ej), et antal gange. Så lader man et tilfældigt tal vælge hvor mange gentagelser af samme valg, som skal gennemføres, (maximalt 4-6 er nok), det giver fortsat  i sansynlighedsfordeling på lang sigt men større differenser ved nogle få udfald.

Eksempel fra Juliamængden

Eksterne henvisninger 
 Find billeder på juliamængden (med Google)
 Find java-applets hvor der kan zoomes i juliamængden (med Google)

Fraktaler
Susanne Vebel

Susanne Vebel (f. 1. juli 1948) er en dansk forfatter, oversætter og forlægger (Forlaget alma).

Student fra Frederiksborg Statsskole 1966, færdiguddannet fra Danmarks Biblioteksskole 1970, diverse ansættelser som bibliotekar 1970-1984 (Søllerød, Brøndby og Frederikssund kommuner).

Aktiv i Dansk Forfatterforening med base i Børne- og Ungdoms-litteraturgruppen – og i mindre grad Dansk Oversætterforbund.

Sæde i en del kulturudvalg og -styrelser, eksempelvis Litteraturrådets udvalg for illustreret litteratur 1996-2000, Repræsentantskabet for Center for Børnelitteratur 2002-2005 og Kulturministeriets forfatterprisudvalg for børne- og ungdomslitteratur 2003-2007.

Et par år fungerede hun som huspoet for Paraplyteatret (v. Ray Nusselein).

Fra begyndelsen af 70'erne var hun i mange år konsulent, free lance redaktør og/eller udenlandsk kontakt for en række forlag.

Hun har undervist i – og holdt foredrag om, litteratur, formidling og oversættelse i Danmark (bl.a. Københavns Universitet, de to biblioteksskoler og Dansk Forfatterforening) og internationalt (bl.a. Letland og Grønland). 

Forfatter til omkring en snes titler, debut med Bogen om Jules Verne. Forfatteren. Bøger. Film. Teater’ (1978), desuden billedbøger (eksempelvis Signe kom nu, Det skøre hus og Nina Sardina), fagbøger (bl.a. tre bind Klæd ud! og Marias briller) plus en del gendigtninger af folkeeventyr (eksempelvis Evige Bjerg og de tre stærke kvinder og Den hvide trane).

Susanne Vebel er en af Danmarks mest aktive oversættere, med over 450 titler bag sig.

Forlægger med Forlaget alma siden 1983, med særlig vægt på kunstneriske billedbøger.

Hæderspriser 
 1983 – Forlaget Fremads Kulturpris som forfatter. 
 1988 – IBBY’s (International Board on Books for Young People) International Honour Prize som oversætter. 
 1993 – Klods Hans Prisen uddelt af Selskabet for Børnelitteratur (dansk afdeling af IBBY) som ’avantgardistisk og kvalitetsbevidst forlægger’ og som oversætter. 
 2000 – Kjeld Elfelts Mindelegat som oversætter af børne- og ungdomslitteratur.
 2010 – Dansk Oversætterforbunds Ærespris som oversætter med vægt på børne- og ungdomsbøger.
 2010 – F. Hendriksen Medaljen fra Forening for Boghaandværk tildelt forlaget for ’en særlig indsats ved udgivelsen af flere veludførte bøger’ – ’i den gode børnebogs tjeneste’.

Ekstern henvisning 
 Forlaget alma
 Susanne Vebel CV

Børnebogsforfattere fra Danmark
Forlæggere fra Danmark
Dansksprogede forfattere fra Danmark
Modtagere af Dansk Oversætterforbunds Ærespris
Finale (flertydig)

Finale har flere betydninger:
 Finale – afslutning af en sportsbegivened
 Finale (software) – computerprogram til oprettelse nodeprogrammer
 Finaleafsnit – sidste afsnit af en tv-serie
 Finale (film) – film fra 2017 instrueret af Søren Juul Petersen
Nag Hammadi

Nag Hammadi (نجع حمادي, Nadsjʿ Ḥammādī, egyptisk-arabisk Nagʿ Ḥammādī) er en lille by med jernbanestation i Egypten, 127 km nord for Luxor.

Indbyggertallet er på omkring 30.000. De fleste er bønder. Sukker og aluminium produceres i Nag Hammadi. Det ligger et vandkraftværk på 64 MW her, ved den 330 meter lange Nag Hammadi-dæmning. Den stod færdig i 2008 og afløste da et ældre anlæg bygget 1927-30.
  
Byen blev verdenskendt for Nag Hammadi-teksterne som blev fundet der i december 1945.

Byer i Egypten
Gaston Julia

Gaston Maurice Julia (født 3. februar 1893, død 19. marts 1978) var en fransk matematiker. 

Julia blev født i den algeriske by Sidi Bel Abbes på den tid, hvor landet var under fransk styre. I sin ungdom intresserede han sig for matematik og musik, men hans studier blev afbrudt, de Frankrig kom med i 1. verdenskrig. Han blev indkaldt til militær tjeneste i den franske armé. Julia blev svært skadet i ansigtet og mistede sin næse. Efter et antal mindre vellykkede operationer bestemte Julia sig for at, under resten af sit liv, anvende en læderlap som dække over den plads, hvor hans næse tidligere havde været. I slutningen af 1920-erne udviklede han funktioner, som en anden fransk matematiker, Pierre Fatou, havde eksperimenteret med 15 år tidligere, metoder som itererer enkle kompleksværdi funktioner. Julias arbejder blev glemt indtil Benoît Mandelbrot omtalte dem i sine arbejder. Han har efter det måttet lægge navn til den fraktale "Juuliamængde", som bygger på en funktion, som først Fatou og der efter Julia havde udviklet. Yderligere en fraktal, Mandelbrotmængden, bygger ligeledes på denne funktion.

Matematikere fra Frankrig
Franskmænd i 1900-tallet
Oroshigane

Oroshigane er en specielt designet rivejern for planteroden til wasabi eller for andre vækster, urter eller rødder som er vanskelige at rive på et almindeligt rivejern.Der er masse-producerede variationer af oroshigane, men det siges, at det bedste er at rive wasabi på tørret hajskind som har en endnu finere overflade – næsten som sandpapir.

Køkkenredskaber
STS-70

STS-70 var Discoverys 21 rumfærge-mission.
Opsendt 13. juli 1995 og vendte tilbage den 22. juli 1995.

Missionen satte kommunikationssatellitten Tracking and Data Relay Satellite (TDRS-7) i kredsløb.

Besætning 
   Terence Henricks (kaptajn)
   Kevin Kregel (pilot)
   Nancy Currie (1. missionsspecialist)
   Donald Alan Thomas (2. missionsspecialist)
   Mary Weber (3. missionsspecialist)

Eksterne henvisninger 

 STS-70 NASA 

Rumfærgeprogrammet
Haier

Haier (forenklet kinesisk: 海尔; traditionelt kinesisk: 海爾; pinyin: Hǎiěr) (, ) er en kinesisk producent af hvidevarer og elektronik. Selskabet blev grundlagt i 1984 og var i 2004 verdens tredje største producent. Det har hovedkontor i Qingdao i provinsen Shandong. Haier er sammen med Lenovo kendt for at være de første kinesiske mærkevareselskaber, som har slået igennem internationalt.

Etableret i 1984
Qingdao
Elektronikvirksomheder fra Kina
Statsejede virksomheder fra Kina
Mobiltelefonproducenter
Pål Moddi Lue

Pål Moddi Lue (tidligere Pål Moddi Knutsen) (født 1987) er en norsk musiker. Hans musik står for en udpræget nordisk form for indiepop med håndspillede instrumenter.

Moddi stammer fra øen Senja i det nordlige Norge. Han synger, spiller guitar og trækspil, og skriver selv teksterne til sine sange. Moddi spiller med blandt andre den norske cellist og pianist Ofelia Østrem Ossum og den norske trommeslager Jørgen Nordby. I efteråret 2009 indspillede han sit første studiealbum. Albummet blev produceret af den islandske musikkprodusent Valgeir Sigurðsson. Det blev udgivet den 8. februar 2010.

Diskografi 
 2008 — Rubato EP
 2009 — Live Parkteateret (self-released live album)
 2010 — Floriography (album)

Eksterne henvisninger 
 Officiel hjemmeside

Musikere fra Norge
TNA Television Championship

TNA Television Championship er en titel i den amerikanske wrestlingorganisation Total Nonstop Action Wrestling (TNA), der har eksisteret siden d. 23. oktober 2008, hvor den under en episode af TNA's ugentlige tv-program TNA Impact! blev introduceret under navnet TNA Legends Championship. I oktober 2009 skiftede titlen navn til TNA Global Championship og blev igen omdøbt i juli 2010 til TNA Television Championship.

Historie 

Titlen blev introduceret i forbindelse med en storyline i TNA, hvor de unge wrestlere i organisationen (TNA Front Line) kæmpede mod en række wrestlinglegender (The Main Event Mafia). I ugerne op til introduktionen af titlen gik Booker T rundt med en dokumentmappe, og d. 23. oktober 2008 åbnede han mappen og kaldte den nye titel for TNA Legends Championship. Derefter erklærede han sig selv for den første officielle mester. Han sagde, at titlen var hans, og den var derfor ikke sanktioneret af TNA. 

I marts 2009 tabte Booker T titlen til A.J. Styles. Jim Cornette fra TNA gjorde det derefter klart, at titlen nu blev en officiel TNA-titel, og i oktober 2009 fik titlen nyt navn, da den regerende mester Eric Young begyndte at kalde titlen for TNA Global Championship. Det gjorde han, fordi han ikke havde lyst til at forsvare titlen mod amerikanske wrestlere eller på amerikansk jord. Selv om Young startede med at forsvare titlen i Florida, var hans næste titelkampe i Storbritannien, hvor han tabte titlen til Rob Terry. Terry tabte senere titlen til A.J. Styles, der så omdøbte titlen endnu engang. Titlen har siden juli 2010 heddet TNA Television Championship og deler navn med traditionsrige titler, som fx WCW World Television Championship i World Championship Wrestling og NWA World Television Championship i National Wrestling Alliance.

Wrestling
Charles S. Dutton

Charles Stanley Dutton (født 30. januar 1951) er en amerikansk teater-, tv- og filmskuespiller, samt instruktør. Han er muligvis bedst kendt for sine roller i tv-serierne Roc (1991–1994) og House MD.

Filmografi 
 Legion (2010)

Eksterne henvisninger 

 
 

Skuespillere fra Maryland
personer fra Baltimore
Carey Mulligan

Carey Hannah Mulligan (født 28. maj 1985) er en engelsk skuespillerinde. Hun fik sin skuespillerdebut som Kitty Bennet i Stolthed og fordom (2005). I 2009 fik hun udbredt anerkendelse for sin rolle som Jenny in An Education, hvormed hun vandt BAFTA Award for bedste kvindelige hovedrolle.

Filmografi

Film

Fjernsyn

Eksterne henvisninger 

 

Skuespillere fra England
Oscar-nominerede skuespillere
My Name Is

"My Name is" er en sang af Eminem, udgivet i 1999. Det er den kommercielle debut og anden single fra hans store label debutalbum, The Slim Shady LP.

Produceren på albummet, Dr. Dre ønskede at bruge et sample af Labi Siffre's "I Got the ..." som rytmespor, som er afsløret i ærmenoterne på den re-masterede CD af kildealbum, Remember My Song, Siffre, som er åbent homoseksuel, udtalte: "attacking two of the usual scapegoats, women and gays, is lazy writing. If you want to do battle, attack the aggressors not the victims. " Eminem foretog tekstændringer og Siffre ryddede samplen.
"My Name Is" blev præsenteret på Eminems opsamlingsalbum fra 2005, Curtain Call: The Hits.

Hitlister

Sange fra 1999
Eminem
Singler fra 1999
Eminem-sange
Iaito

Iaito (居合刀, iaitō) er et moderne metal træningssværd, uden en skarp kant, primært til brug for iaido. Iaito er en efterligning af det japanske sværd ("samurai-sværd"), katana.

Materiale og fremstilling 
De fleste iaito er fremstillet af aluminium-zink blanding, der er billigere og lettere i forhold til metallet stål.

Meirin Sangyo Company hævder, at de er det firma, der var den første producent af iaito.

Se også 
 Battojutsu
 Iaido
 Iaijutsu
 Katana

Referencer

Wikipedia filer 

Sværd fra Japan
Sportsudstyr
Leby

Leby er en lille landsby ca. 5 km syd for Søby på Ærø. Landsbyen har bevaret en del af den gamle landsbystruktur med velholdte stråtækkede bindingsværksgårde og huse. Lebys indbyggere har i samarbejde med Ærø Kommune etableret en lege og festplads.
 
Øst for Leby ligger landsbyen Skovby og herregården Søbygård, der i 1500-tallet havde en afgørende magt og indflydelse på Ærø. Ud over Søbygård rummer området voldanlægget Søby Volde, som sandsynligvis blev etableret af kong Niels (1104-1134) som værn mod fremmede angreb. Mod nord ligger det fredede naturområde Vitsø Nor.

Lokaliteter på Ærø
Lynet McQueen

Lynet McQueen, typisk henvist til sit efternavn McQueen, er en menneskelignende racerbil og den vigtigste hovedperson i Pixars animerede film Biler fra 2006. Han blev opkaldt efter Pixaranimatoren Glenn McQueen, der døde af hudkræft i 2002; man troede fejlagtigt, efter at filmen havde premiere, at navnet var påvirket af skuespilleren og noterede racerkører Steve McQueen. Han er baseret på generiske NASCAR køretøjer, men med design med indflydelse fra Chevrolet Corvette og Dodge Viper. Sent i filmen, bliver han malede meget som en Chevrolet Corvette C1. Han er stemmelagt af skuespilleren Owen Wilson, og på dansk af David Owe, i filmen og videospillene.

Tegneseriefigurer
Racerbiler
Fiktive biler
Biler (franchise)
Potagua

Aktieselskabet Potagua var 1932-2005 det holdingselskab, hvorigennem familierne bag FLSmidth (Foss, Arnstedt, Kjær og Münter/Nissen) udøvede deres indflydelse. Potagua og FLSmidth ejede i en årrække aktier i hinanden, hvad der gjorde det sværere for udenforstående at gennemskue selskabernes egentlige værdi og medførte at familierne lettere kunne bevare deres indflydelse. I 2005 blev Potagua opløst efter at være spaltet i tre.

Potagua FLS 
Potagua FLS, som fik samme ejerkreds som Potagua, overtog Potaguas aktier i FLSmidth (45,49% af aktiekapitalen; 62,11% af stemmerne), og blev i 2006 fusioneret med FLSmidth.

Potagua Højkol 
Potagua Højkol fik Potaguas A-aktionærer som ejere, og overtog Potaguas aktier i Højkol.

Potagua Kapital 
Potagua Kapital blev ejet af Potaguas B-aktionærer, og overtog aktierne i NKT svarende til 20,35 procent af dette selskabs aktiekapital. Efter at have solgt disse aktier, trådte selskabet i solvent likvidation.

Kilder og eksterne henvisninger 

Etableret i 1932
Ophørt i 2005
Holdingselskaber i Danmark
FLSmidth